కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
'ఏంజిల్'తో నేను ఎక్కడికో వెళ్లిపోతా
కుమారి 21f హేబా పటేల్, కమెడియన్ సప్తగిరి ఇద్దరూ ఎక్కడికో వెళ్లిపోతామని చెప్తున్నారు. మరి ఎక్కడివరకూ వెళ్తారు? ఈ ఏంజిల్ ఎక్కడికి తీసుకెళ్తుంది? వీరి కథ ఇదే...
TNN | Updated:
Sep 21, 2016, 08:01PM IST
నాగ అన్వేష్- కుమారి 21f హేబా పటేల్ జంటగా తెరకెక్కుతున్న చిత్రం 'ఏంజెల్'. రొమాంటిక్ కామెడీ సోషియో ఫాంటసీగా రూపొందుతున్న ఈ సినిమా సెకండ్ షెడ్యూల్ అక్టోబర్ 15 నుంచి పాలకొల్లు పరిసరాల్లోని అందమైన లొకేషన్స్ లో జరగబోతోంది. దాదాపు 20 రోజులపాటు జరిగే ఈ షెడ్యూల్ లో నాగ అన్వేష్, హేబా పటేల్, సప్తగిరి, షియాజీ షిండే, ప్రదీప్ రావత్ తదితరులపై కీలక సన్నివేశాలను చిత్రీకరించనున్నారు. 'బాహుబలి' ఫేం పళని డైరెక్షన్ లో శ్రీ సరస్వతి ఫిల్మ్స్ బ్యానర్ పై భువన్ సాగర్ ఈ సినిమాను నిర్మిస్తున్నారు. ఈ చిత్రానికి భీమ్స్ సెసిరోలియో సంగీతం అందిస్తున్నాడు. తన కెరీర్ లోనే 'ఏంజెల్' ఒక గొప్ప సినిమా అవుతోందని హీరోయిన్ హెబా కాన్ఫీడెంట్ గా చెబుతోంది. అంతేకాదు ఈ సినిమాలో కీలక పాత్ర పోషిస్తున్న కమెడియన్ సప్తగిరి కూడా ఈ సినిమా రిలీజ్ తరువాత తను నెక్ట్స్ లెవల్ కి వెళ్తానంటూ స్టేట్ మెంట్స్ ఇస్తున్నాడు. మరి చూడాలి ఈ సినిమా వీరిని ఎక్కడికి తీసుకెళ్తుందో.